Anneli Lanyon – my eBoeke – Andre Beukes: EU Labour Law specialist
Anneli Lanyon – my eBoeke
Koninkryk van die goggas- ‘n Roman. Afrikaanse eBoek
Anika Moolman is in die wolke toe sy by Jakkalsbessie wildreservaat arriveer. Sy het pas haar graad in die kunste verwerf en vir drie weke het sy geen druk op haar om die perfekte dogter van haar welgestelde ouers te wees nie. Sy kan skilder en haar siel vry maak in die Afrika bosveld. Haar vakansie verander egter vinnig in ’n nagmerrie toe sy op die toneel afkom waar ’n hiëna oor die verminkte liggaam van een van die gaste, Dianne Lourens, staan. Wat ’n noodlottige ongeluk blyk gewees het, verander skielik in ’n moord ondersoek en al die gaste in Jakkalsbessie word verdagtes. Kaptein Botha wat die ondersoek lei word gekonfronteer deur leidrade wat dui op ’n moord, te perfek om te beplan. Anika hoor ’n telefoon gesprek waarin die eienaar van Jakkalsbessie, Mauritz Malan, so te sê erken hy het Dianne Lourens vermoor. Toe sy hierdie inligting egter met Kaptein Botha deel, lag hy dit af. Sy stel haar lewe in gevaar in haar soektog na die waarheid. Tussen die intrige, die soet Afrika sonsondergange en die geroep van die goggas vind Anika egter baie meer as waarvoor sy gehoop het… Uittreksel uit Hoofstuk1 van die eBoek
Haar plakkies klap klap teen haar hakskene wyl sy haastig na die klein administratiewe geboutjie stap. Sy stop skielik en gee haarself oor aan die oomblik. Sy maak haar neusvleuels oop vir die skoon lug en geur van wilde gras. ‘n Mengelmoes goggas en voëls maak musiek in vreemde harmonie. Sy vee ‘n donker krul uit haar fyn besnede gesig en waai haarself koel met die koevert wat sy saamdra. Sy lyk seker iets verskrikliks na die vyf ure wat sy in die motor deurgebring het in hierdie versengende hitte. Maar die gedagte verdwyn vinnig toe sy in die rigting van die swaar hout hekke kyk en die ruie bosveld daaragter sien. Sy kan skaars haar opgewondenheid inhou. ‘n Breë glimlag speel om haar vol lippe. Sy is uiteindelik hier.
via Anneli Lanyon – my eBoeke.